Pentarhija iz 1933.
Pentarhija iz 1933. godine, formalno znana kao Izvršna komisija Privremene vlade Kube, je bila peteročlana koalicija koja je vladala Kubom od 5. do 10. rujna 1933. godine, nakon što je ranije svrgnut predsjednik Gerardo Machado. Prije formalnog formiranja pentarhije, general Alberto Herrera y Franchi i Carlos Manuel de Céspedes y Quesada su obnašali dužnost predsjednika Kube. 

Članovi pentarhije bili su:

 Sergio Carbó y Morera (1891. – 1971.), novinar
 Porfirio Franca y Álvarez de la Campa (1878. – 1950.), odvjetnik, bankar i ekonomist
 Ramón Grau (1887. – 1969.), profesor pri Medicinskom fakultetu Univerziteta u Havani
 José Miguel Irisarri y Gamio (1895. – 1968.), odvjetnik
 Guillermo Portela y Möller (1886. – 1958.), profesor pri Pravnom fakultetu Univerziteta u Havani

Prvi akt pentarhije bio je proglas kojega je napisao Sergio Carbó, a kojeg je potpisalo 18 civila i jedan vojni časnik, Fulgencio Batista. Taj je proglas obavljen u svim kubanskim novinama sljedećega dana. Carbó je kasnije unaprijedio Batistu bez znanja ostale četvorice, što je dovelo do prvih problema unutar koalicije. Istu su na koncu svrgnuli studenti, a nakon žustre debate, predsjednikom je imenovan Ramón Grau.

1933
Kubanska politička historija
Privremene vlade